# Мукачово

|  |
| --- |
| місто обласного значення України, населеный пункт
Мукачово Мукачево |
|

|  |  |
| --- | --- |
| Застава
 | Ерб
 |
|  |  |

|  |
| --- |
|  |
| 48°26'29"N, 22°42'49"E
 |
| Держава |  Україна |
| Админединка |  Закарпатьска область, Закарпатска Украина, Підкарпатьска Русь, Руська Крайна, Мукачівська міська громада • Україна |
| Админцентр для | Мукачівскый район, Мукачівська Дієцезія Римсько-Католицької Церкви, Мукачовськый район, Мукачівська міська громада |
| Основан | 8 століття |
| Первое упоминание | 896 |
| Высота центра
 | 120 метер |
| Площадь | 27 Квадратный кілометер |
| Население | 85 569 (1 януар 2022) |
| Події | Siege of Moukatcheve |
| Часова зона | UTC+2:00, UTC+3:00 |
| Почтовый индекс
 | 89600
 |
| Официальный сайт |
 |
|  |

 **Мукачово** на Вікіскладови
VIAF:130294964; GND:4133240-4; GeoNames:700646; OSM:2283083; Энциклопедический словарь Брокгауза и Ефрона Еврейская энциклопедия, Брокгауз — Ефрон Оттів словник научный Encyclopædia Britannica, 11th edition |

**Мука́чово** ци **Му́нкач** (оф. укр. *Мукачево*, рос. *Мукачево*, мад. *Munkács*) є варош у Закарпатьскуй области Украйины, адміністративный центер Мукачовського района, котрый ся розміщує у долині рікы Латориця. Має 85,569 бывателюв (оцінка на 2022).

## Назывка

Домінантнов верзійов етимолоґії назывкы вароша є походжіня уд мад. *munkás* „робутник“. Иншака верзія капчат назву вароша на словянськоє слово *мука*.

Уд 23. мая 2017. року — кой го перейменовали рішеньом Верьховної рады з ініціативы місных бывателюв — варош ся офіційно кличе по украйинськы *Мукачево* (перед тым уд 1947 ся кликав *Мукачеве*).

Назывкы вароша другыми бесідами сут:

* укр. *Мукачево* (днешня офіційна назывка), *Мукачеве* (неактуална офіційна назывка), *Мукачів*,
* мад. *Munkács*,
* рум. *Muncaci*, *Munceag*,
* рос. *Мукачево*,
* пол. *Mukaczewo*,
* слц. и чеськ. *Mukačevo*,
* нім. *Munkatsch*,
* їдіш. מונקאַטש (*Munkatsh'*, місный уговор *Münkatsh'*),

## Історія

Засноване в другій половинї VIII. стороча. У 1396 Угорьскый король Сіґізмунд подаровав Мукачово і закріплені за ним володіння князові Федорові Коріатовичові. В 1445. роцї реґент країны Янош Гуняді дав Мукачеву привілеґій — право на самоуправлїня, то значіть місто достало Маґдебургське право. У XVII сторочу під владов Трансільванії. У XVIII. сторочу — часть Австро-Угорьска. В 1919. роцї Мукачово было частёв Підкарпатьской Русї і припоєне до Чеськословеньской републікы. По Другій світовій войнї Підкарпатьска Русь (в тім чіслі і Мукачово) припоєне до Україньской ССР. З 1991. року часть незалежной Україны.[*жрідло?*]

Бігом Студеної войны, у Мукачові розміщовали ся воєнна авіабаза тай радарна штація.

### Мукачувська грекокатолицька єпархія

*Головна статя: Мукачувська грекокатолицька єпархія*
Мукачово — центер Мукачувської грекокатолицької єпархії (МГКЄ), адміністративної єдиниці католицької церькви, котра ся пудпорядковує напряму Сятому престолови и так є церьквов лат. *sui juris* („свого права“). МГКЄ екзістує окремо уд Украйинської грекокатолицької церькви (УГКЦ).

## Демоґрафія

## Жыдувська община

*Головна статя: Мункач (хасідська дінастія)*
У Береґсаському державному архіхови сут документы, котрі указувут, ож ашкеназькі жыдове бывали у Мункачови тай селах кругом нього уже у другуй половині 17. стороча. У 1851. рокови у Мукачові фунґовала велика єшіва (ошкола про штудованя торы).[*жрідло?*]

Мункачські жыды у меживойновый період чинили почти половину населеня вароша, были матеріално бідні, айбо богаті ідеолоґічно. Мукачовські жыдове ся знали за хасідську активность тай іновації у сіонізмі и сучаснум жыдувськум ошколованьови.

Жыдувськоє населеня Мукачова уросло из 2,131 чоловік у 1825 до 5,049 чоловік у 1891 (почти 50% ушыткого населеня), пак до 7,675 чоловік у 1910 (дас 44%). До року 1921, 10,000 жыдув усе щи чинили практично половину бывателюв вароша, айбо до 1930. року тота пропорція упала до 43% из мало булш ги 11,000 людьми. Мункачовоє жыдувськоє населеня чинило 11% жыдув Пудкарпатської Руси.

Меживойновоє Мукачово тоже мало читавоє жыдувськоє обывательство, тото было майфайно видко у шабат, кой булшина бовтув ся закрывали тай по службі улиці ся наповньовали хасідськыма жыдами у їхньому традичному цурьови. Первый кінозал у вароши тоже быв закладеный хасідськым жыдом и тоже ся закрывав на шабат и жыдувські празникы.

Головный ребе Мункача, Хаім Елазар Спіра (котрый керовав общинов уд 1913. року онь до свойої смерти у 1937.) быв ай головным голосом реліґійного антісіонізма. Ун унаслідовав статус уд свого отця, ребе Зві Гірш Спіры, котрый сам дустав тото уд свого отця, ребе Шломо Спіры. Хаім Елазар Спіра быв хасідськым ребе из читавым числом послідовникув. По ньому общину вюг його зять, ребе Барух Єгошуа Єрахміел Рабіновіч.

Кроме домінантної комуніты мункацькых хасідув там бывали ай май малі хасідські ґрупы, послідовникы ребе из династій Белз, Спінка, Зідіхов и Вішніц. Перед Голокостом варош мав дас 30 сінаґоґ, многі з котрых были штібелех, т. є. малыми сінаґоґами, котрі пораз были розміром ги комната.

Перва івритоязычна зачаткова ошкола у Чехословакії была покладена у Мукачові у 1920. році, а пак по пяти роках ся заклала и жыдувська ґімназія, котра скоро стала майпрестижнов жыдувськов ошколов на восток уд Варшавы.

У 1935. році Хаім Куґел, бывшый діректор мукачувської жыдувської ґімназії, а пак делеґат у чехословацькому парламенті уд Жыдувської партії, дав бесіду бігом парламентського спора: „…Є цілком невозможно адекватно описати худобу в реґіонови. Жыдове… уд того страдавут рувно так ги другі… Дуже силно хочу протестовати против хотьякої провбы обвинити у бідности пудкарпаторусинського селянства жыдув.“ Куґел пак пушов до Мандатної Палестины тай из часом став мером ізраїльського вароша Голон.

Власті накладовали на жыдувськоє населеня высокі налогы тай усложняли про них дустатя высокых посад.

У 1939. році Мадярщина анексовала Пудкарпатську Русь — у тум чилі и Мункач. Хоть мадярські власті справили антисемітські законы, Пудкарпатська Русь, як и остална товдышня Мадярщина, лишала ся удносно безпечнов про жыдув до окупації Мадярщины Націстськов Німещинов у році 1944.

У яри 1944. року Мукачово мало дас 15,000 жыдувськых бывателюв. У майови 1944. року варош быв уголошеный нім. *judenrein* — „чистым уд жыдув“ по ґетоізації тай серії депортацій у Авшвіц.

## Економіка

У Мукачові є фабрика австрійської фірмы-выробник лыжного тай гокейного споряджіня Fischer Sports. Фірма уд 1. януара 2016. року хоснує перевагы Углубленої тай всеохопної слобудної торгової зоны — части договора за асоціацію межи Европськов унійов и Украйинов.

## Братські вароші

Мукачово має за братські вароші:

* Целлдимилк, Мадярщина
* Добош, Мадярщина
* Еґер, Мадярщина
* Гуменне, Словакія
* Кішварда, Мадярщина
* Матийсолко, Мадярщина
* Нірмеддєш, Мадярщина
* Мєлец, Польща
* Паґ, Горватія
* Пелгржімов, Чеська републіка
* Пряшово, Словакія
* Сента, Сербія
* Варкерілет (Будапешт), Мадярщина

## Референції

|  |
| --- |
| РозгорнутиНавигация по Мукачовскому району (до р. 2020)
Районный центер: Мукачово
Мѣстечка: Колчино • Чинадьово

Села: Бабичѣ • Барбово • Баркасово • Бенедековци • Березинка • Быстриця • Бобовище • Брестов • Буковинка • Великі Лучкы • Верхный Коропець • Верхна Визниця • Вінковоє • Гандеровиця • Герцовци • Горонда • Грабово • Грибовцѣ • Дерцен • Дѣлок • Домбокы • Драгыня • Дубино • Жборовцѣ • Жнятино • Жуково • Завидово (Украйина) • Залуж • Зняцьово • Зубовка • Ивановци • Ильковцѣ • Кайданово • Кальник • Карпаты • Кинлодь • Кленовець • Клочкы • Ключарькы • Клячаново • Конопльовцѣ • Копиновцѣ • Косино • Крыте • Кузьмино (Украйина) • Кучава • Куштановиця • Лавкы (село) • Лалово • Лецовиця • Лісарня • Лохово • Макарьово • Медведовцѣ • Микуловцѣ • Нижный Коропець • Нове Давыдково • Новоселиця • Обава • Ольховиця • Павшино (Украйина) • Пистрялово • Плоскановиця • Пузняковцѣ • Ракошино • Ромочевиця • Ростовятиця • Руська Кучава • Руське • Серне • Синяк • София • Станово • Старе Давыдково • Страбичово • Тростяниця • Форнош • Чабин • Червеньово • Череёвци • Чомонин • Чоповцѣ • Шенборн • Шкуратовци • Щастливе • Яблонов

 |